Salam. proqramlaşdırmaya xoş gəlmişsiniz!
Əgər daha öncə öyrənməmisinizsə,
proqramlaşdırma sizə maraqlı gələ bilər.
Proqram yazarkən, əslində biz kompüterə
ingilis dilinin qəribə bir forması kimi
görünən bir sıra kod veririk.
Kompüteri hər dediyinizi edən, əmrinizə tabe
olan itaətkar it kimi düşünə bilərsiniz.
Proqramlaşdırma haqqında maraqlı olan nədir?
Bu sizin düşüncə tərzinizdən də asılıdır.
Proqramlaşdırmanı hər şey üçün istifadə edə bilərsiniz.
Proqramlar pasiyentlərə qulluq edən,
Mars üzərində kəşfiyyat aparan və
orada su axtaran robotları idarə edir.
Proqramlar özünü idarə edən avtomobillərə, hara
dönəcəklərini bilmələrində kömək edir.
Proqramlar, həkimlərə xəstəliklərin müalicəsində də kömək edir.
Proqramlar, həqiqətən əyləncəli oyunlar da olurlar.
Proqramlar möhtəşəm üç ölçülü animasiyalı
filmlər yaratmağı, həmçinin filmlərə
xüsusi effektlər verməyi də mümkün edir.
Sizin sevimli filminiz hansıdır?
Əminəm ki, bir kompüter bunda da necəsə kömək edib.
Günlük istifadə etdiyiniz veb saytlar,
xəritələr, Vikipediya, Yutub və təbii ki,
hazırda olduğunuz Xan Akademiyasının da
arxasında həmin proqramlar dayanır.
Burada siz JavaScript proqramları yazmağı, şəkil çəkməyi,
animasiya və oyun yaratmağı öyrənəcəksiniz.
Bu, xəyalınızdan keçən hər şeyi
yaratmağınız üçün əla bir başlanğıcdır.
Bir şəkil çəkmə proqramının, robot və ya xəstəliklərin
müalicəsi üçün yazılan proqramlarla eyniliyinə inanmaq çətindir.
İstər inanın, istərsə yox, amma
eyni anlayışlar hər bir proqramçının proqramında istifadə olunur.
JavaScript öyrəndikdə digər proqramlaşdırma
dillərini də asanlıqla öyrənə biləcəksiniz.
İndi isə sadəcə davam etməlisiniz!